**ПРОТОКОЛ**

Днес, 17.07.2019 г. от 10.00 часа, по инициатива на Министерството на земеделието, храните и горите и с подкрепата на Областна дирекция „Земеделие” гр.Монтана, Областна дирекция по безопасност на храните гр.Монтана, Областния управител на област Монтана, Областна дирекция на Държавен фонд „Земеделие” гр. Монтана, в сградата на Областна дирекция „Земеделие гр.Монтана се проведе работна среща за създаване на съвет на производителите на плодове и зеленчуци в област Монтана.

На срещата присъстват следните стопани и производители на плодове и зеленчуци на територията на област Монтана:

1. Момчил Милчев – производител на дини, с.Главановци, общ.Георги Дамяново;
2. Камена Иванова – представител на „Винарна Лопушна” ЕАД;
3. Красимир Илиев – производител на зеленчуци с.Долно Белотинци,общ. Монтана;
4. Силви Фидосиев – управител на „Велиси Агро” ООД, производител на плодове и зеленчуци, с.Аспарухово, общ. Медковец;
5. Павлинка Петкова – председател на кооперация „Дунавия” с. Долно Линево, общ. Лом – производител на плодове;
6. Даниел Ангелов – управител на „Агротранс” ЕООД – лозя;
7. Георги Василев – представител на „Екотерра” ЕООД – производител на плодове;
8. Ивалин Цеков – ЕТ „Инко – Ивалин Цеков”- производител на плодове;
9. Виктор Лазаров – производител на плодове и зеленчуци с. Долно Белотинци, общ. Монтана;
10. Енгелс Ангелов – управител на „Агро М 2006” ЕООД, производител на плодове с. Гаврил Геново, общ.Георги Дамяново.

и представители на административните структури към Министерство на земеделието, храните и горите, и други;

1. Нина Петкова – зам. областен управител на обл.Монтана;
2. Румен Младенов - гл. експерт в Д „Растениевъдство и биологично земеделие” в Министерство на земеделието, храните и горите;
3. Д-р Виолета Гергова – директор на ОД „Земеделие” Монтана;
4. Снежана Макавеева – гл. директор на ГД АР при ОД „Земеделие” Монтана;
5. Анелия Кузманова – гл. експерт при ОД „Земеделие” Монтана;
6. Станислав Ценов – гл. експерт в Общинска служба по земеделие Монтана;
7. Димитранка Каменова – директор на ОД на ДФ „Земеделие” –Монтана;
8. Кета Кръстева – ст. експерт ОД на ДФ „Земеделие” гр. Монтана ;
9. Людмила Лъчезарова – ст. експерт ОД на ДФ „Земеделие” гр.Монтана;
10. Сияна Георгиева – гл. инспектор в отдел Растителна защита в Областна дирекция по безопасност на храните – Монтана.

**Срещата премина при следния дневен ред:**

1. Предложение и обсъждане на наименованието и структурата на съвета на производители на плодове и зеленчуци.
2. Състояние на сектор плодове и зеленчуци. Визия и възможности за развитие в защита на интересите на земеделските производители.
3. Подпомагане на производителите на плодове и зеленчуци по мерките от ПРСР 2014-2020г.
4. Директни плащания – обвързана подкрепа.
5. Дискусия, мнения и предложения при прилагане на схемите за обвързана подкрепа на плодове и зеленчуци.
6. Разни.

**По т. 1.** От дневния ред, след явно гласуване от всички присъстващи производители се приеха следните решения:

1. Наименованието на съвета, да бъде „Консултативен съвет по плодове и зеленчуци в област Монтана”.
2. Представителният орган на съвета да се състои от председател, заместник председател и секретар.
3. След гласуването съставът на представителния орган на Консултативения съвет по плодове и зеленчуци в област Монтана, е както следва:

**Консултативен съвет по плодове и зеленчуци в област Монтана**

**Председател**

**Даниел Георгиев Ангелов**

**Секретар**

**Анелия Кръстева Кузманова**

**Заместник-председател Силви Арсенов Фидосиев**

1. Представителният орган на съвета да изготви проект на правилник, по който да работи консултативения съвет по плодове и зеленчуци в областта, като същият бъде представен за обсъждане на следващото заседание.

**По т.2.** от дневния ред, г-н Румен Младенов представи презентация за състоянието на сектора плодове и зеленчуци за периода 2014-2019г. Отбелязани бяха основните приоритети на Министерство на земеделието, храните и горите, а именно;

* създаване на регистър за идентификацията на търговци на плодове и зеленчуци;
* осъществяване на срещи с представителите на търговските вериги за увеличаване на дела на българска продукция;
* обсъждане на термина „свеж плод”;
* актуализация на ставките на газьола;
* предоставяне на актуални технологични карти от институтите в Пловдив и Кюстендил;
* прилагане на механизми за обратно начисляване на ДДС при доставките на плодове и зеленчуци.

**По т.3 и т.4** от дневния ред бяха представени презентации от г-жа Макавеева – главен директор ГД АР при ОДЗ Монтана и г-н Ценов – гл. експерт в ОСЗ Монтана.

**По т.5. от дневния ред присъстващите стопани, изразиха следните мнения, въпроси и предложения:**

* Заявяването на площи за подпомагане по схемите и мерките на Общата селскостопанска политика в Интегрираната система за администриране и контрол от стопани, които не полагат реални грижи за културите, което предполага получаване на подпомагане за дейности, които не са извършени. Предложението е да бъде засилен контрола към земеделските стопани за спазване на агро- техническите мероприятия.
* - Ще продължи ли диференциацията при субсидирането на отделните овощни видове и като предложение меките плодове да бъдат с отделни ставки, тъй като при тях обработката е по-трудоемка, а също така плодовете са изключително нетрайни и е необходимо бързо манипулиране с тях.
* Ниски изкупни цени на първичните продукти, а впоследствие завишаване на цената от търговците до крайния потребител, вследствие на което се предпочитат вносни продукти с по-ниска цена.
* Предвижда ли се в новия програмен период да бъде включен, като критерий за извършване на подпомагане, сумите изплатени за заплати на персонал, внесени осигуровки и др.
* Отказ от страна на кредитни институции за отпускане на ниско лихвени кредити на малки земеделски стапани отглеждащи плодове и зеленчуци, като причина се изтъква малките площи, които се заявяват за подпомагане и малките суми които се получават за това.
* При подаване на заявление за подпомагане да има възможност да се заявяват по – малки като площ парцели, или в един парцел да могат да се заявяват група култури, тъй като с оглед присъстието на селскостопанските пазари зеленчуко-производителите засаждат малки площи с различни култури, за да бъдат конкурентно способни.
* Завишаване контрола по общинските пазари по отношение на търговци, които представят продукцията за собствено производство, а също така извършват продажба директно от транспортни средства.

Приложение: Присъствени листа – 2 стр.

17.07.2019г. Протоколчик: **/П/**

 /А.Кузманова – секретар на КСПЗ в обл.Монтана/